காலநிலை மாற்றம் தற்கால சுற்றுச்சூழலின் காலநிலையை உணர்த்துகிறது. கடந்த நூற்றாண்டில் ஏற்பட்ட காலநிலை மாற்றங்களே புவி வெப்பமடைதல் (global warming) நிகழ்வுக்க் காரணமான பல காரணிகளுக்குப் பொறுப்பானவை எனக் கருதப்படுகின்றன. இந்த புவி வெப்பமடைதல் என்பது 20 ஆம் நூற்றாண்டின் மத்தியப் பகுதியிலிருந்து புவிப்பரப்புக்கு அருகிலுள்ள காற்று மற்றும் கடல்களின் சராசரி வெப்பநிலையில் ஏற்படும் அதிகரிப்பும் கணிக்கப்பட்ட அதன் தொடர்ச்சியுமாகும். இயற்கைச் சுற்றுச்சூழல் மற்றும் மனித வாழ்க்கை ஆகிய இரண்டிலுமான சில விளைவுகளுக்கு ஒரு பகுதியாகவேனும் இந்த புவி வெப்பமடைதல் நிகழ்வு காரணமாக இருப்பதாகக் கருதப்படுகிறது. 2001 ஆம் ஆண்டு வெளியிடப்பட்ட IPCC இன் ஓர் அறிக்கையானது, பனிப்பாறை நகர்வு, லார்சன் ஐஸ் ஷெல்ஃப் (Larsen Ice Shelf) போன்ற ஐஸ் ஷெல்ஃப் (கடலிலிருந்து வெளியே நீட்டிக்கொண்டிருக்கும் பனிப்பாறை) உடைதல், கடல்மட்ட உயர்வு, மழை பொழிவு விதங்களிலான மாற்றங்கள் மற்றும் காலநிலையை பாதிக்கக்கூடிய நிகழ்வுகள் ஆகியவற்றுக்கும் புவி வெப்பமடைதல் ஒரு பகுதியளவில் காரணமாக இருப்பதாகக் கருதப்படுகிறது எனக் கூறுகிறது. சில பகுதிகளில் நீர்ப்பற்றாக்குறை, வேறு சில பகுதிகளில் விழ்ப்படிவு அதிகரிப்பு, மலைப்பனி அடுக்குகள் அதிகரிப்பு மற்றும் வெப்பமிக்க வெப்பநிலைகளினால் ஏற்படும் உடல்நல சீர்கேடுகள் போன்றவை எதிர்பார்க்கப்படும் பிற விளைவுகளில் அடங்கும். இருப்பினும், புவி வெப்பமடைதலின் இயல்பு, காரணங்கள் மற்றும் விளைவுகள் தொடர்பான புவி வெப்பமடைதல் சர்ச்சை ஒன்றும் உள்ளது என்பதை கவனத்தில் கொள்வது முக்கியமாகும்.

வழக்கமாக குறிப்பிட்ட காலநிலை தொடர்பான நிகழ்வுகளை உலகிலுள்ள மனிதர்களின் மீது ஏற்படும் தாக்கத்துடன் தொடர்புபடுத்துவது சாத்தியமற்றதாகும். அதற்கு மாறாக, அப்படிப்பட்ட தாக்கம் காலநிலை தொடர்பான நிகழ்வுகளின் ஒட்டுமொத்த பகிர்வு மற்றும் செறிவில் மாற்றங்களை ஏற்படுத்தலாம் என எதிர்பார்க்கப்படுகிறது. அதீத வீழ்ப்படிவின் நிகழ்வெண் மற்றும் செறிவில் ஏற்படும் மாற்றங்களை இதற்கு எடுத்துக்காட்டாகக் கருதலாம். இதில் எதிர்பார்க்கப்படும் பரவலான விளைவுகளில் பனிப்பாறை நகர்வுகள், ஆர்ட்டிக் சுருக்கம் மற்றும் உலகளவில் கடல் மட்ட உயர்வு ஆகியவை அடங்கும். பயிர் விளைச்சலில் ஏற்படும் மாற்றங்கள் புதிய வர்த்தக பாதைகள் உருவாதல், உயிரின அழிவுகள் மற்றும் நோய்ப் பரப்புக்காரணிகளின் வரம்பில் ஏற்படும் மாற்றங்கள் போன்றவை பிற விளைவுகளில் அடங்கும்.

காலநிலை மாற்றம்
தற்கால உலகம்
தற்காலமும் எதிர்காலமும்
1945 ஆம் ஆண்டுக்குப் பிந்தைய உலகம்